recursal/SuperWikiNEXT-32B huggingface dataset:
***Alternatif Buat Orang Timur*** merupakan album studio sulung bagi penyanyi alternatif wanita, Abot yang diterbitkan pada tahun 1996 oleh Gomogi Production. Abot merakamkan album ini bersama komposer Lan Laga dan Sam, juga merangkap penerbit album ini. Abot menjadikan pengakroniman judul album ini sebagai nama pentasnya.

Album ini memuatkan 11 buah lagu yang bereksperimentasikan rock alternatif dengan sentuhan pengaruh balada dan *country* serta ciri-ciri gitar, biola, akordion dan harmonika. Lirik-liriknya lebih berkisarkan tentang nasihat, kehidupan, perhubungan, kedamaian, dan kerohanian. Ini adalah satu-satunya album terbaik Abot yang mana beliau berjaya mencipta fenomena dan mengubah suasana industri muzik Malaysia pada ketika itu.

Tiga single utama album ini, *Kebebasan*, *Kasih Sinambungan* dan *Camar* menjadi taruhan Abot dan mendapat tempat di stesen radio. Ketiga-tiga single ini dipertandingkan dalam program mingguan Muzik Muzik dan lagu *Camar* berjaya ke pentas Separuh Akhir Muzik Muzik 12 dalam kategori Pop Rock.

Abot hanya menulis dan mencipta dua buah lagu dalam album ini (*Kasih Sinambungan* dan *Camar*). Beliau mencipta lagu *Camar* ketika beliau baru berusia 13 tahun. Lagu *Hek Engriag* adalah satu-satunya lagu alternatif pertama yang ditulis dan dinyanyikan dalam bahasa Orang Asli suku kaum Semai. Muzik lagu tersebut dipinjam daripada lagu *Nyanyian Kedamaian*.

Senarai runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Penulis | Komposer | Masa |  |
| 1. | "Kebebasan" | Faiz | Faiz | 4:26 |
| 2. | "Kasih Sinambungan" | Abot | Abot | 4:26 |
| 3. | "Nyanyian Kedamaian" | Azam Dungun | Lan Laga | 4:30 |
| 4. | "Dunia Ku" | Azam Dungun | Hassan (Babylon) | 3:32 |
| 5. | "Biar Benar" | Azam Dungun | Hassan (Babylon) | 4:18 |
| 6. | "Ke Puncak Awana" | Ajak (Happy Nightmare) | Ari | 4:06 |
| 7. | "Biarkan Berapi" | Azam Dungun | Reza | 4:25 |
| 8. | "Hek Engriag" (Lagu Bonus Dalam Bahasa Orang Asli Suku Kaum Semai) | Pandak | Lan Laga | 4:38 |
| 9. | "Anugerah" | Ajak (Happy Nightmare) | Ari | 6:39 |
| 10. | "Hati Ku" | Adinda Amiro | Zack | 3:42 |
| 11. | "Camar" | Abot | Abot | 5:59 |
| Jumlah masa: :48:43 |  |

Tenaga kerja
------------

### Penyanyi

* Abot - vokal

### Syarikat

* Gomogi Production – syarikat rakaman
* Sony Music Entertainment (Malaysia) – pengedar
* King Studio – studio rakaman
* Digitpress Sdn Bhd – syarikat percetakan

### Produksi

* Lan Laga & Sam – penerbit, susunan muzik, juruadun
* Alfred SC Loh – adunan akhir
* C.L Toh – mastering
* David, Jig, Sam - jururakam
* K.S. Chow – rekaan kulit album dan fotografi

Kedudukan
---------

### Separuh Akhir Muzik Muzik 12

| Tahun | Karya tercalon | Kategori | Keputusan |
| --- | --- | --- | --- |
| 1997 | "Camar" | Pop Rock | Tercalon |

Pautan luar
-----------

* Diskografi album "Alternatif Buat Orang Timur (1996)".
**Bitto** adalah keju DOP (*Denominazione di origine Protetta*) Itali yang dihasilkan di lembah Valtelline di Lombardy. Ia mengambil nama sempena sungai Bitto itu. Bitto dihasilkan hanya pada bulan-bulan musim panas apabila lembu makan di padang rumput alpine yang tinggi.

Kawasan pengeluaran
-------------------

Kawasan pengeluaran termasuk wilayah Sondrio (dari lembah Spluga ke Livigno, beberapa comuni dari Val Brembana dan Gerola Alta dan lembangan Albaredo per San Marco.

Penghasilan
-----------

Bitto diperbuat daripada susu lembu yang dihasilkan dalam musim panas di sekitar lembah Valtellina, yang perlu ditambah 10% ke 20% susu kambing. Menambah susu kambing dalam peratusan yang lebih tinggi membolehkan penuaan bertahan lebih lama iaitu 10 tahun atau lebih. Walau bagaimanapun, disebabkan banyak faktor yang tidak terkawal, ia adalah kerja tukang penuai susu untuk menentukan berapa lama usia setiap bongkah Bitto.

Rujukan
-------

* Cozzolino, Laura (September 3, 2013). "5 Most Expensive Cheeses in the World". Epoch Times. Dicapai pada 4 October 2013. Italic or bold markup not allowed in: `|publisher=` (bantuan)

Pautan luar
-----------

* Kategori berkenaan Bitto di Wikimedia Commons
* Associazione Produttori Valli del Bitto
* Consorzio Tutela Formaggi Valtellina Casera e Bitto
Pokok **Ati-ati** (Tulisan Jawi: ڤوکوق أتي٢) merupakan sejenis pokok saka yang berasal dari kawasan tropika di Afrika, Asia, Australia, Hindia Timur, Kepulauan Melayu dan Filipina. Dahulunya dikelompokkan di bawah genus *Coleus*, sebahagian spesies dalam genus ini kini diletakkan di bawah genus *Solenostemon*, manakala bakinya di dalam genus *Plectranthus*.

Pokok Ati-ati merupakan sejenis pokok hiasan yang mempunyai daun dua warna. Warnanya yang bertentangan memberikan daya tarikan yang menyerlah sebagai tanaman penghias taman. 

Pokok ati-ati ini cantik dan mudah ditanam. Ia juga popular ditanam di kepulauan Fiji, Maluku dan Australia sebagai pokok penghias taman.

Kelainan Coleus terkenal dengan keunikannya kerana memiliki kombinasi daun berwarna warni dalam serlahan gabungan warna merah, kuning, ungu dan merah jambu. Spesies yang paling menarik ialah *Coleus blumei* dan *Coleus hybridus* dan ia mudah ditanam menggunakan keratan batang muda. Proses pengakarannya juga cepat dan tidak memerlukan penjagaan rapi.

Spesies ini anggun ditanam dalam pasu atau dalam satu barisan memanjang untuk hiasan tepi rumah. Pokok ati-ati mempunyai tekstur pokok yang berbagai-bagai seperti sederhana kasar, halus dan sederhana padat (bergantung kepada spesiesnya). Ketinggian maksimum pokok ini mencapai tiga meter.

Bunga ati-ati menyerlahkan kombinasi warna daun hijau, kuning kemerahan dan keputihan. Ia memerlukan cahaya penuh, tanah peroi, keperluan air sederhana tetapi tidak tahan kemarau.

Teknik menanam dan menjaga
--------------------------

Pokok ati-ati sesuai dengan tanah gembur yang banyak mengandungi bahan organik tetapi tidak menakung air disebabkan keadaan ini akan membantu pertumbuhan dan proses pengakaran yang baik.

Baja kimia yang tinggi kandungan nitrogen perlu dibekalkan sekurang-kurangnya dua minggu sekali untuk mendapatkan daun yang cantik.

Pokok ati-ati memerlukan cahaya penuh tetapi tidak secara lansung / terik bahangnya. Pokok yang telah matang mengeluarkan bunga kecil dalam satu jambak dan setelah berbunga, proses mengeluarkan daun muda berhenti yang lazimnya tidak lagi menampakkan serinya.

Oleh itu, selepas berbunga, adalah disyorkan dahan bunganya dipangkas bagi menggalakkan pertumbuhan daun baru. Pokok tua yang susah untuk digubah atau dibentuk berikutan serlahan warna daun semakin pucat boleh dijadikan baka untuk semaian pokok baru dengan penanaman semula menggunakan batang.
"Atiqah Najwa" merupakan sebuah drama yang ditayangkan selama 1 jam dalam slot Sutera di RTM1.

Plot
----

### Atiqah Najwa 1

Kisah percintaan Iskandar dan Atiqah dipaparkan dalam kisah ini. Atiqah sudah berkahwin tetap sudah bercerai namun mempunyai seorang anak. Musim pertama ditayangkan sebanyak 13 episod. Atiqah tersepit di antara kekasih dan sahabat. Di akhir cerita ini Atiqah memilih Iskandar sebagai teman hidupnya setelah melalui banyak rintangan.

### Atiqah Najwa 2

Hubungan Atikah Najwa dan Iskandar kembali pulih dan mereka menjadi rakan kongsi membuka syarikat akhbar sendiri. Pada masa sama, mereka juga merancang melangsungkan perkahwinan. Berita gembira itu menjadi hadiah paling bermakna kepada adik Atikah Najwa, Tini kerana akhirnya kakaknya akan menikmati kebahagiaan.

Namun, di sebalik kegembiraan itu, Rahila, isteri Faris, bekas suami Atikah Najwa merasa terluka kerana keguguran akibat kecuaian Atikah Najwa. Rahila mendesak Faris untuk mendapatkan hak penjagaan sepenuhnya terhadap Nisha sesudah Atikah Najwa berkahwin.

Tatkala kebahagiaan mengetuk pintu, tiba-tiba suatu hari Atikah Najwa diculik. Apabila sedar, Atikah Najwa mendapati dia ditinggalkan di sebuah rumah usang tanpa pakaian. Atikah Najwa keliru dengan apa yang berlaku kepada dirinya. Atikah Najwa diselamatkan seorang pemuda bernama Ferhad. Sesudah itu dia mendapat panggilan misteri yang seolah-olah memberitahu bahawa dia diperkosa ketika diculik dan ditinggalkan di rumah usang itu. Atikah Najwa membuat laporan polis dan menyembunyikan perkara itu daripada pengetahuan Iskandar dan Tini.

Akibat rasa buntu dan tertekan, Atikah Najwa mengambil keputusan membatalkan perkahwinannya dengan Iskandar hingga menimbulkan kemarahan Iskandar.

Pelakon
-------

* Aida Aris - sebagai Atiqah Najwa
* Rashidi Ishak - sebagai Iskandar dalam Atiqah Najwa 1 sahaja
* Esma Daniel-sebagai Datuk Faris
* Emelda Rosmila - sebagai Tini dalam Atiqah Najwa 1 sahaja
* Haeriyanto Hasan-sebagai Iskandar
* Elly Hayanty Azman-sebagai Datin Rahila
* Suria Suryani - sebagai Tini
* Aleyssa Murni Johari Azmi-sebagai Nisha
* Khairil Anuar-sebagai Taufik
* Shahrulzaman Kamaludin-sebagai Ferhad

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Alvin and the Chipmunks** merupakan kisah tiga bersaudara *chipmunk* (tupai tanah) yang membentuk satu kumpulan penyanyi. Alvin yang paling tua menjadi pemimpin adik-adiknya yang nakal, suka membuat masalah dan justeru yang paling cepat menjadi terkenal dibanding kedua adiknya. Simon adalah si genius dan berkacamata. Terakhir adalah Theodore yang paling gemuk dan baik hati namun mudah dipengaruhi. Ketiga nama tupai tanah ini diambil dari nama eksekutif syarikat rakaman Liberty Records iaitu Alvin Bennett (presiden), Simon Waronker (pendiri dan pemilik) dan Theodore Keep (ketua jurutera).

Sejarah
-------

Ross Bagdasarian, Sr adalah pembuat Alvin and the Chipmunks pada tahun 1958. Beliau membuat animasi tentang sebuah kumpulan muzik. Banyak yang mengira, Alvin and the Chipmunks dari kartun animasi kemudian berkembang ke muzik. Justeru sebaliknya. Para tupai tanah diisi suara oleh Ross Bagdasarian, Sr sendiri. Beliau sendiri yang membuat suara tupai tanah seperti itu dengan cara mempercepat dan mengulang-ulang suara hingga menjadi suara yang tinggi dan nyaring. Ketika Ross Bagdasarian, Sr meninggal tahun 1972, suara tupai tanah digantikan oleh Ross Bagdasarian, Jr dan isterinya Janice Karman.

Lihat juga
----------

* Alvin and the Chipmunks (filem)
* Alvin and the Chipmunks (siri TV)
* Alvin and the Chipmunks (permainan video)

Pautan luar
-----------

* Chipmunks.com, Bagdasarian Productions' official site
* Cinema.ch Trailer Diarkibkan 2008-03-01 di Wayback Machine
**Amerindian** atau **Pribumi Indian** ialah istilah kabur yang diberikan kepada orang-orang yang berketurunan khususnya daripada penduduk asal di benua Amerika sebelum penjajahan Eropah (menyusuli ketibaan Christopher Columbus pada tahun 1492). Istilah ini membezakan orang-orang tersebut daripada mestizo (kacukan antara penduduk asal dengan orang Eropah) dan kriolo (orang Eropah yang dilahirkan di benua Amerika).

ras Mongoloid 
Orang asli benua Amerika seringnya dikenali sebagai "Indian Amerika" atau "Red Indian", atau secara mudahnya "Indian" sahaja. Istilah-istilah ini, termasuk juga istilah "Amerindian" dan "pribumi Indian", kesemuanya adalah kabur kerana diterbitkan daripada perkataan Indian yang menandakan orang dari negara India. Istilah-istilah ini diterbitkan apabila Columbus salah menganggap bahawa beliau telah menjumpai laluan ke India tetapi sebenarnya menemui benua Amerika. Dari segi antropologi, kaum ini berasal dari ras Mongoloid dari Asia. Oleh itu, rupa mereka mirip kepada kaum dari Mongolia dan China.

Di Amerika Syarikat, istilah Amerindian dan Indian Amerika menimbulkan kekaburan tambahan apabila merujuk kepada anak-anak orang India (dari India) yang dilahirkan atau dibesarkan di Amerika Syarikat, sebagaimana dengan istilah-istilah orang Afrika Amerika dan orang India Amerika yang digunakan. Penduduk asal Amerika Syarikat ialah istilah yang sering digunakan untuk merujuk kepada orang asli di Amerika Syarikat.

Lihat juga
----------

* Penduduk asal Amerika Syarikat (*Native Americans in the United States*)
* Ras Mongoloid
***An Outcast of the Islands*** ("Orang Buangan di Pulau") ialah novel kedua oleh Joseph Conrad, diterbitkan pada tahun 1896, dan diilhamkan oleh pengalaman Conrad sebagai pegawai sebuah kapal wap, *Vidar*.

Novel ini menceritakan kejatuhan Peter Willems, seorang yang tidak bermoral dan yang mempunyai nama busuk yang sedang melarikan diri dari sebuah skandal di Makassar. Dia mendapat perlindungan di sebuah kampung yang tersorok akan tetapi mengkhianati orang-orang yang menolongnya kerana nafsunya terhadap anak gadis ketua suku kampung. Cerita ini memaparkan watak Tom Lingard, watak berulang Conrad, yang juga tampil dalam buku-buku *Almayer's Folly* (1895) dan *The Rescue* (1920), disamping berkongsi watak-watak lain daripada novel-novel tersebut. Karya ini dianggap kerja sastera yang tidak mendapat pengiktirafan sebenar oleh ramai orang.

Pautan luar
-----------

|  |  |
| --- | --- |
|  | Wikisource mempunyai teks asal berkaitan rencana ini:
***An Outcast of the Islands*** |

*An Outcast of the Islands*, sebuah buku elektronik bebas di Projek Gutenberg

* *An Outcast of the Islands* at Internet Archive

  


|  |  |
| --- | --- |
| Ikon tunas | Rencana berkenaan buku ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Yang Arif Hakim Dato' Sri Haji Tun Abdul Majid Bin Dato' Haji Tun Hamzah, P.J.N. S.S.A.P. D.S.A.P. D.P.C.M. D.S.M.Z.** merupakan mantan Timbalan Peguam Cara Negara, Jabatan Peguam Negara (Gred Utama Turus II). Kini, bermula 1 Ogos 2016, beliau berkhidmat sebagai Hakim Mahkamah Tinggi Malaya di Mahkamah Tinggi Shah Alam, Selangor. Beliau terkenal kerana mengetuai barisan pendakwaan Kes Pembunuhan Altantuya Shaariibuu, dengan dibantu oleh Puan Noorin Badaruddin (kini **Y.A Datuk Noorin Badaruddin**, Hakim Mahkamah Tinggi Shah Alam), Puan Hanim Rashid dan Tuan Manoj Kurup. Beliau menggantikan Dato' Salehuddin Saidin kerana Dato' Salehuddin pernah bermain badminton dengan hakim bicara, Y.A Dato' Mohd Zaki Md. Yasin dan mungkin menjejaskan kredibiliti kes tersebut.

Selain itu, Y.A Dato' Sri Tun Abdul Majid juga turut terlibat dalam pendakwaan kes rasuah berprofil tinggi lain, seperti kes Tan Sri Kasitah Gaddam dan Tan Sri Eric Chia Eng Hock. Sebelum itu, beliau pernah menjadi barisan pendakwaan kes pembunuhan isteri kedua Raja Di-Hilir Perak, Hasleeza Ishak oleh madunya Datin Seri Raja Noor Mahani Raja Shahar Shah pada 2002.[*perlu rujukan*]

Namun rekod pencapaian tertinggi Y.A Dato' Sri Tun Abdul Majid diinagati kerana siri kejayaannya bagi pendakwaan kes bunuh wakil rakyat oleh Mona Fandey (2001), militan al-Ma'unah (2000), dan Dato' Seri Anwar Ibrahim (1998-1999).[*perlu rujukan*]

Darjah Kebesaran Diterima
-------------------------

* Panglima Jasa Negara (P.J.N): **Datuk**
* Darjah Kebesaran Sri Sultan Ahmad Shah Pahang Yang Amat Mulia (S.S.A.P.): **Dato' Sri**
* Dato' Paduka Cura Si Manja Kini (D.P.C.M): **Dato'**
* Dato' Setia Sultan Mizan Zainal Abidin (D.S.M.Z): **Dato'**
* Darjah Kebesaran Sultan Ahmad Shah Pahang Yang Amat DiMulia (D.S.A.P): **Dato'**

Rujukan
-------

Pautan luar
-----------

* New judicial commissioners sworn in
**Abdul Malim Baginda** adalah pengarah syarikat Terasasi (Hong Kong) Ltd. Nama anaknya Abdul Razak Baginda muncul dalam kes pembunuhan model sambilan warga Mongolia, Altantuya Shaariibuu yang dibunuh di Shah Alam pada 2006.

Dokumen Pernilaian TUDM
-----------------------

Nama Abdul Malim Baginda dan Abdul Razak Abdullah Baginda muncul semula pada Mei 2012 semasa perbicaraan kes pembelian kapal selam Scorpene di Paris ,Perancis. Peguam Perancis, Joseph Breham mendakwa syarikat pertahanan Perancis, DCNS membayar 36 juta euro (RM142 juta) kepada Terasasi (Hong Kong) Ltd untuk mendapatkan dokumen penilaian Tentera Laut Malaysia terhadap kapal selam Scorpene yang bakal dibeli. DCNS, ialah syarikat pembuat kapal selam Perancis yang membina dan menjual kapal selam kepada negara dunia ketiga termasuk Malaysia.

Syarikat Terasasi adalah sebuah syarikat yang muncul dalam siasatan Suaram ke atas DCNS, dalam kes penjualan dua kapal selam Scorpene kepada Malaysia. Pada 3 Jun 2012, Suaram mendesak kerajaan menjelaskan peranan Terasasi berhubung dakwaan menjual rahsia negara ini dan menuntut siasatan penuh dibuat, juga terhadap pegawai tinggi Kementerian Pertahanan dan Tentera Laut Malaysia.

Penasihat Suaram, Kua Kia Soong menyatakan bahawa pembocoran dokumen adalah satu kesalahan serius di bawah Akta Rahsia Rasmi dan boleh dihukum penjara seumur hidup jika didapati bersalah. Pada 30 Mei 2012, semasa di Bangkok, Suaram mendakwa tentang penjualan dokumen rasmi sulit Kementerian Pertahanan Malaysia mengenai kapal selam Scorpene kepada syarikat pertahanan Perancis boleh menggugat keselamatan dan kedaulatan negara. Ini berdasarkan dakwaan Peguam Perancis, Joseph Breham bahawa syarikat pertahanan Perancis, DCNS (pengilang Scorpene) membayar Terasasi (Hong Kong) Ltd untuk mendapatkan dokumen penilaian Tentera Laut Malaysia terhadap kapal selam Scorpene yang bakal dibeli.

Pada 4 Jun 2012, 4 Jun: Ahli Parlimen Lembah Pantai, Nurul Izzah Anwar berusaha membawa usul tergempar di Parlimen yang bermula pada 11 Jun 2012. Permohonan usul bagi menangguhkan mesyuarat di bawah Peraturan Mesyuarat 18 (1) dan 18 (2) itu akan diserahkan kepada Speaker Dewan Rakyat, Tan Sri Pandikar Amin Mulia. 

Pada 27 Jun 2012, pertama kali di Parlimen,Menteri Pertahanan Datuk Seri Ahmad Zahid Hamidi menjelaskan bahawa kerajaan tiada maklumat mengenai dakwaan berhubung penjualan dokumen pertahanan negara kepada negara asing. Kementerian Pertahanan juga tiada sebarang maklumat mengenai dakwaan penjualan dokumen oleh syarikat Terasasi (Hong Kong) kepada syarikat Thint Asia (Thales International), didakwa bernilai 36 juta Euro.

Rujukan
-------

1. ↑  Penjenayah Scorpene kebal tindakan undang2
2. ↑  SSK Scorpene, Chile
3. ↑  Nurul Izzah bahas usul tergempar penjualan dokumen rahsia negara berkaitan Scorpene
4. ↑  "'K'jaan tiada maklumat dakwaan jualan dokumen sulit pertahanan'". Diarkibkan daripada yang asal pada 2012-06-29. Dicapai pada 2012-06-26.
**Abdul Rahman Ahmad** memulakan kerjayanya di Arthur Andersen, London dan kemudian berkhidmat sebagai Pembantu Khas kepada Pengerusi Eksekutif Trenergy (M) Berhad/Turnaround Managers Inc. (M) Sdn. Bhd. Beliau kemudiannya menyertai Pengurusan Danaharta Nasional Berhad, syarikat pengurusan aset kebangsaan sebagai Ketua Unit dan kemudiannya menjadi Eksekutif Pengarah SSR Associates Sdn. Bhd. Dato 'Abdul Rahman seterusnya berkhidmat sebagai Pengarah Urusan Kumpulan/Ketua Pegawai Eksekutif Malaysian Resources Corporation Berhad dan seterusnya menyandang jawatan yang sama kedudukan di Media Prima Berhad. Beliau adalah mantan Ketua Pegawai Eksekutif Ekuiti Nasional Berhad sebelum dilantik menjadi Presiden dan Ketua Pegawai Eksekutif Kumpulan di Permodalan Nasional Berhad pada tahun 2016.

Rujukan
-------

* *Annual Report 2018 - Velesto Energy Berhad*. 2019.

1. ↑  *CIMB appoints ex-PNB chief Abdul Rahman as group CEO*. The Star. Diterbitkan pada 29 Mei 2020. Dicapai pada 22 November 2020.
2. ↑  *PNB president Abdul Rahman Ahmad to be chairman of Sime Darby*. News Straits Times. Beliau kini menyandang jawatan sbg CEO kumpulan CIMB Diterbitkan pada 28 Ogos 2019. Dicapai pada 22 November 2020.
Sejarah penglibatan Cikgu Abdul Majid Mat Isa dalam Silat Gayong bermula pada bulan 20hb Jun 1956 ketika beliau berusia 18 tahun di bawah tunjuk ajar Meor Abdul Aziz, abang kandung Dato' Meor Abdul Rahman bin Uda Mohd Hashim. 

Antara yang turut serta ialah Abdul Hamid, Abdul Rahman (abang Cikgu Abdul Majid) dan orang-orang kampung seramai 14 orang. Seterusnya gelangang tersebut dikelolakan oleh Ismail Mansur dari Pulau Pinang. Setelah enam bulan berlalu, gelanggang tersebut diambil alih pula oleh Kamari Melan dari Singapura.

Semasa Dato' Meor Abdul Rahman bersama Dato' Onn Jaafar melawat ke gelanggang tersebut, persembahan Abdul Majid bersama dua rakan pelatihnya Ramli Ibrahim dan Ramli Maarof telah mengkagumkan kedua-dua pelawat tersebut. Bertolak dari lawatan tersebut, Dato' Onn telah meeminta Abdul Majid dan dua rakanya itu untuk mengikuti kursus lanjutan Seni Silat Gayong di Gelanggang Gayong Lorong Fatimah, Woodlands, Singapura. Beliau juga turut berlajar daripada Dato' Meor Abdul Rahman, ayahandanya Daeng Uda Mohd Hashim serta Tuan Guru Hj Hussein Dol.

Setelah genap setahun, Abdul Majid diarahkan kembali ke Kedah kerana diamanahkan oleh Pertubuhan Seni Silat Gayong Malaysia untuk mengembangkan silat tersebut ke seluruh negeri Kedah. 

Dari asuhan Cikgu Abdul Majid lahirlah kumpulan jurulatih handalan tanahair seperti Cikgu Awang Daud, Cikgu Ismail Chik, Cikgu Ahmad Lazim, Cikgu Adiwijaya dan Cikgu Ahmad Ismail.

Pada awal tahun 1960, Cikgu Abdul Majid, sekali lagi ke Singapura menjalani latihan seni senjata di bawah bimbingan Cikgu Nordin Abdul Rahman. Turut mengajar ialah Cikgu Siti Aishah Meor Abdul Rahman, anak perempuan Dato' Meor Abdul Rahman yang pakar bermain kain 'cindai'.

Pada tahun 1978, akibat daripada pergeseran di kalangan ahli-ahli Silat Gayong, Dato' Meor Abdul Rahman telah menarik jawatan Guru Kanan Tertinggi daripada Cikgu Abdul Majid.

Pada tahun 1978 juga, beliau telah mengasaskan Pertubuhan Seni Silat Pusaka Gayong Malaysia.

Rujukan
-------

* TETAK-Tempur Tangan Kosong Pertubuhan Seni Silat Pusaka Gayung, Sarjana Media, Kuala Lumpur, 2008
Abdul Muis.
**Abdul Muis** (3 Julai 1883 - 17 Jun 1959; juga dieja sebagai **Abdoel Muis**) ialah seorang penulis dan wartawan Indonesia. 

Dilahirkan di Sungai Puar dekat Bukittinggi, Sumatra Barat, Abdul Muis juga merupakan seorang nasionalis yang pernah menjadi ahli Volksraad (Dewan Rakyat) yang dibentukkan pada tahun 1916. NBeliau pernah mengecam tulisan orang-orang Belanda yang amat menghina bangsa Indonesia melalui tulisannya dalam surat khabar *de Express*. Abdul Muis juga menentang perayaan peringatan seratus tahun kemerdekaannya Pemerintah Belanda melalui Kesatuan Islam. Selain itu, beliau pernah memimpin pemogokan kaum buruh di daerah Yogyakarta. Abdul Muis turut mempengaruhi tokoh-tokoh Belanda dalam pendirian Technische Hooge School - Institut Teknologi Bandung (ITB).

Abdul Muis meninggal dunia di Bandung dan dikebumikan di TMP Cikutra, Bandung. Pada hari ini, Abdul Muis diperlihatkan sebagai pejuang kebebasan yang utama dalam sejarah Indonesia. Hampir setiap bandar di Indonesia mempunyai sebatang jalan raya yang dinamakan Jalan Abdul Muis.

Karya
-----

* *Salah Asuhan* (novel, 1928, difilmkan Asrul Sani, 1972)
* *Pertemuan Jodoh* (novel, 1933)
* *Surapati* (novel, 1950)
* *Robert Anak Surapati*(novel, 1953)

Terjemahannya
-------------

* *Don Kisot* (karya Cerpantes, 1923)
* *Tom Sawyer* Anak Amerika (karya Mark Twain, 1928)
* *Sebatang Kara* (karya Hector Melot, 1932)
* *Tanah Airku* (karya C. Swaan Koopman, 1950)

Pranala luar
------------

* (Indonesia) Abdul Muis: Melawan Belanda dengan Pena
Koordinat: 52°18′22″N 4°50′35″E﻿ / ﻿52.306117°N 4.842954°E﻿ / 52.306117; 4.842954

Amstelveen, merupakan sebuah *gemeente* Belanda yang terletak di wilayah Noord Holland. Pada tahun 2004 daerah ini memiliki penduduk sebanyak 78,866 orang.

Amstelveen terletak persisiran di sebelah selatan Amsterdam, ibu negara Belanda.Tempat Amstelveen sangat strategik kerana terletak di antara Bandara Internasional Schiphol dengan Amsterdam, Uithoorn, Amsterdam Zuid-Oost.

Di Amstelveen terdapat fasiliti kenderaan seperti tram lijn 5 (jalur 5), sneltram atau metro lijn 51 (jalur 51) yang dioperasikan oleh Gemeentelijk Vervoer Bedrijf atau disingkat GVB.

Di Amstelveen terdapat banyak winkelcentrum (pusat membeli belah) seperti Amstelveen Centrum (Stadshart Amstelveen) yang terkenal di daerah Amstelveen. Juga terdapat Universiti VU yang dapat dicapai dengan metro lijn 51 dan tram lijn 5 dengan mudah dari Amsterdam.

Pautan luar
-----------

* (Belanda) Laman rasmi Gemeente Amstelveen
* (Belanda) Laman rasmi Stadshart Amstelveen
* (Belanda) Laman rasmi Gemeentelijk Vervoer Bedrijf

Lihat juga
----------

* Daftar Kota Belanda

| * l
* b
* s
Bandar di wilayah Holland Utara |
| --- |
| Aalsmeer • Alkmaar • Amstelveen • Amsterdam • Beemster • Bergen • Beverwijk • Blaricum • Bloemendaal • Castricum • Den Helder • Diemen • Drechterland • Edam-Volendam • Enkhuizen • Gooise Meren • Haarlem • Haarlemmerliede en Spaarnwoude • Haarlemmermeer • Heemskerk • Heemstede • Heerhugowaard • Heiloo • Hilversum • Hollands Kroon • Hoorn • Huizen • Koggenland • Landsmeer • Langedijk • Laren • Medemblik • Oostzaan • Opmeer • Ouder-Amstel • Purmerend • Schagen • Stede Broec • Texel • Uitgeest • Uithoorn • Velsen • Waterland • Weesp • Wijdemeren • Wormerland • Zaanstad • Zandvoort | Bendera Noord-Holland |

|  |  |
| --- | --- |
| Ikon tunas | Rencana berkaitan Belanda ini ialah rencana tunas. Anda boleh membantu Wikipedia dengan mengembangkannya. |

* l
* b
* s
|  |
| --- |
| Angkatan Tentera Malaysia**Angkatan Tentera Malaysia** |
| **Tentera Darat** | **Tentera Laut** | **Tentera Udara** |
| **Pangkat Pegawai Angkatan Tentera** |
| Fil Marsyal | Laksamana Armada | Marsyal TUDM |
| Jeneral | Laksamana | Jeneral TUDM |
| Leftenan Jeneral | Laksamana Madya | Leftenan Jeneral TUDM |
| Mejar Jeneral | Laksamana Muda | Mejar Jeneral TUDM |
| Brigedier Jeneral | Laksamana Pertama | Brigedier Jeneral TUDM |
| Kolonel | Kepten | Kolonel TUDM |
| Leftenan Kolonel | Komander | Leftenan Kolonel TUDM |
| Mejar | Leftenan Komander | Mejar TUDM |
| Kapten | Leftenan | Kapten TUDM |
| Leftenan | Leftenan Madya | Leftenan TUDM |
| Leftenan Muda | Leftenan Muda | Leftenan Muda TUDM |
|  | Pegawai Kadet Kanan |  |
|  | Kadet |  |
| **Lain-lain Pangkat Angkatan Tentera** |
| Pegawai Waran I | Pegawai Waran I | Pegawai Waran Udara I |
| Pegawai Waran II | Pegawai Waran II | Pegawai Waran Udara II |
| Staf Sarjan | Bintara Kanan | Flait Sarjan |
| Sarjan | Bintara Muda | Sarjan Udara |
| Koperal | Laskar Kanan | Koperal Udara |
| Lans Koperal | Laskar Kelas I | Laskar Udara Kanan |
| Prebet | Laskar Kelas II | Laskar Udara I |
| Prebet | Laskar Muda | Laskar Udara II |
| Perajurit Muda | Perajurit Muda | Perajurit Muda |

**Brigedier Jeneral TUDM** ialah pangkat pegawai tinggi Tentera Udara Diraja Malaysia yang paling rendah atau yang paling *junior*. Ianya setaraf dengan Brigedier Jeneral Tentera Darat dan Laksamana Pertama. Pangkat ini diperkenalkan pada tahun 1983, menggantikan pangkat ***Air Commodore*** seperti yang terdapat di dalam perkhidmatan tentera udara negara-negara Komanwel lain. Perubahan berlaku apabila TUDM menukar kepada sistem pangkat mirip Tentera Darat Malaysia menyamai sistem yang terdapat dalam Tentera Udara Amerika Syarikat. Ketika awal penggunaan pangkat ini, perkataan (Udara) ditambah bagi membezakan diantara pegawai tinggi TUDM dengan TDM. Kini (Udara) tidak digunakan lagi, malah menjadi kelaziman akronim TUDM ditambah dibelakang nama seseorang pegawai tersebut. Tidak pula menjadi kesalahan besar jika akronim TUDM ditinggalkan kerana pemahaman umum, pangkat sama ada Brigedier Jeneral TUDM atau Brigedier Jeneral Tentera Darat, adalah setara.

Insignia
--------

Pada 1983, serentak dengan pengenalan sistem pangkat yang baharu, insignia ala tentera darat turut diperkenalkan. Namun insignia asal *Air Commodore* telah diperkenalkan semula pada Ogos 1992 untuk pangkat ini. Walaupun begitu, insignia ini juga mengalami penukaran sekali lagi kepada insignia mirip TDM yang kekal ke hari ini.

|
|  |
|  Brigedier Jeneral  TUDM  |  Pakaian Istiadat  |  Pakaian No 3  |
| Insignia Kini |  |  |
| Insignia Alternatif |  |  |
***Amsyar*** ialah sebuah siri drama televisyen Malaysia 2016 arahan Murali Abdullah, dibintangi oleh Elly Mazlein, Ben Ladin dan Redza Rosli. Siri ini memulakan tayangan perdana di Slot Azalea, TV9 bermula 27 Oktober 2016 menggantikan Samudera Rindu.

Sinopsis
--------

Mengisahkan Amsyar (Ben Ladin) yang merupakan anak tunggal kepada Farid (Kairul Nizam) dan Arfah (Faralyna Idris). Selepas pemergian ibu bapanya, tiada siapa yang hendak menjaganya. Apatah lagi Amsyar masih muda dan masih bersekolah.

Apabila hendak menumpang duduk di rumah bapa saudaranya ada sahaja yang tidak menyukainya. Adik beradik kepada arwah ayahnya cukup benci akan Amsyar. Mereka bukan sahaja sering memarahinya, malah menderanya dan memikulnya semahu hati.

Tiada sesiapa yang ingin menjaganya kecuali Shahrul (Redza Rosli), Pak Ngahnya. Isteri Shahrul, Lia (Juedian Omar) langsung tidak menyukainya dan mengangap dia adalah satu bebanan. Shahrul tidak sampai hati untuk menghantar anak saudaranya itu ke rumah anak-anak yatim.

Tidak ingin menyusahkan bapa saudaranya, Amsyar lebih rela menetap di sebuah rumah yang menempatkan anak-anak yang kurang bernasib baik sepertinya. Malangnya, Teratak Kasih itu tidak dapat menerima penghuni baharu pada ketika itu. Jadi terpaksalah dia berpindah-randah ke rumah ahli keluarga yang membencinya itu dan terus terseksa. Kehidupan Amsyar amat derita dan dia diperlakukan seperti bola.

Amsyar pernah jatuh sakit dan pengsan akibat tidak tahan dengan penderaan yang diharunginya. Siapakah Amysar ini? Adakah penderaan akan berakhir?

Pelakon
-------

* Ben Ladin sebagai Amsyar
* Elly Mazlein sebagai Waheeda
* Redza Rosli sebagai Shahrul
* Nafiz Muaz sebagai Hisyam
* Hairi Safwan sebagai Azhar
* Nada Syuhada sebagai Mariah
* Khairul Nizam sebagai Farid
* Faralyna Idris sebagai Arfah
* Wina Azlan sebagai Azwa
* Juedian Omar sebagai Lia
* Wan Umar Harith sebagai Fariz
* Tatty Hassan sebagai Aisya Fellah

Runut Bunyi
-----------

* *Sabarlah Hati* - Elly Mazlein
* *Percuma* - Sabhi Saddi

Rujukan
-------

1. ↑  Drama Amsyar. MyInfoTaip. Dicapai pada 11 April 2017
Punca bunyi bergerak pada kelajuan sebanyak 1.4 kali kelajuan bunyi (Mach 1.4). Memandangkan punca tersebut bergerak lebih laju daripada gelombang bunyi yang dihasilkannya, maka ia mendahului depan gelombang yang sedang mara.
Sebuah **dentuman sonik**, **dentuman bunyi** atau **debum bunyi** (bahasa Inggeris: *sonic boom*code: en is deprecated ) merupakan bunyi yang berkaitan dengan gelombang kejutan yang terhasil oleh sebuah objek yang bergerak melalui udara lebih cepat dari kelajuan bunyi. Dentuman sebegini menghasilkan sejumlah besar tenaga bunyi yang kedengaran seperti sebuah letupan apabila didengari telinga manusia. "Retak" supersonik peluru yang bergerak dengan pantas selepas dilepaskan senapang atau cemeti yang dilibas adalah antara contoh dentuman sonik yang boleh dilihat dalam skala yang kecil.

Sebab
-----

Apabila sebuah pesawat melalui suatu ruang udara, ia menghasilkan satu siri gelombang tekanan. Gelombang-gelombang ini bergerak pada kelajuan bunyi dan makin dimampatkan bersama apabila kelajuan semakin meningkat kerana tidak mempu beralih dari antara satu sama lain, maka gelombang-gelombang ini bergabung membentuk satu gelombang kejutan yang bergerak pada kelajuan bunyi dikenali sebagai *Mach 1*, dan ia dianggarkan sekitar 1,235 km/j pada aras laut dan 20 °C (68 °F).

Rujukan
-------

1. ↑  "'sonic boom' — Maklumat Kata". *Pusat Rujukan Persuratan Melayu*. Dewan Bahasa dan Pustaka. Dicapai pada 12 Februari 2018.
2. ↑  May, Mike (2002). "Crackin' Good Mathematics". *American Scientist*. Jil. 90 no. 5.

Pautan luar
-----------

* "Audio Recording of SR-71 Blackbird Sonic Booms - YouTube". Dicapai pada 12 Februari 2015.
H. **Dedi Mulyadi**, S.**H**. atau akrab disapa Kang Dedi (lahir di Sukasari, Subang, 11 April 1971; umur 52 tahun ) ialah seorang politik Indonesia. Ia ialah Ahli DPR RI tempoh 2019–2024 dari daerah pemilihan Kabupaten Purwakarta, Bekasi, dan Karawang. Sebelumnya, Dedi Mulyadi berkhidmat sebagai bupati Kabupaten Purwakarta yang dilantik pada tanggal 13 Maret 2008. Sebelum menjadi Bupati, Dedi Mulyadi berkhidmat sebagai ahli DPRD Kabupaten Purwakarta dan menjadi Timbalan Bupati Purwakarta pada tempoh 2003–2008 bersama Lily Hambali Hasan. Pada Pilkada 2008, Dedi Mulyadi terpilih menjadi Bupati Purwakarta untuk tempoh 2008-2013 berpasangan dengan Dudung Bachtiar Supardi, Pada Pilkada 2013 Dedi Mulyadi terpilih kembali menjadi Bupati Purwakarta untuk Tempoh 2013-2018 berpasangan dengan Dadan Koswara.

Pada 23 April 2016, Dedi terpilih secara aklamasi sebagai Ketua DPD Parti Golkar Jawa Barat Tempoh 2016 - 2020 menggantikan Irianto MS Syafiuddin atau biasa yang dikenal dengan nama Yance. Pada pemilihan Gabenor Jawa Barat 2018, Dedi diusung sebagai Calon Timbalan Gabenor Jawa Barat oleh Parti Golkar dan Parti Demokrat, berpasangan dengan Deddy Mizwar.

Kehidupan awal
--------------

H. Dedi Mulyadi lahir di Kampung Sukadaya, Desa Sukasari, Kabupaten Subang, Provinsi Jawa Barat. Dia merupakan putera bongsu dari sembilan bersaudara. Ayahnya, Sahlin Ahmad Suryana merupakan pesara Tentera/Ketenteraan Prajurit Kader sejak usia 28 tahun akibat sakit yang diderita sebagai kesan racun mata kolonial. Ibunya, Karsiti yang tidak pernah mengenyam bangku sekolah ialah aktivis Palang Merah Indonesia. Dia sering membantu ibunya mengembala biri-biri dan berladang.

H. Dedi Mulyadi menempuh masa SD sehingga SMA di bandar kelahirannya, Subang. Mula dari SD Subakti (1984), SMP Kalijati (1987), dan SMA Negeri 1 Purwadadi (1990). Selanjutnya pendidikan tingginya diselesaikan di Sekolah Tinggi Hukum Purnawarman Purwakarta dengan meraih gelar Sarjana Hukum (1999).

Rujukan
-------


1. ↑  "Pelantikan Bupati Purwakarta dan Wakil Bupati Purwakarta. "Kenduri Cinta Rakyat Purwakarta"". merdeka.com. 2013-03-18. Diarkibkan daripada yang asal pada 2015-04-03. Dicapai pada 2015-03-27.
2. ↑  "Profil Dedi Mulyadi". *Merdeka.com*. Merdeka.com. 2008.
3. ↑  "Profil - Dedi Mulyadi". *Merdeka.com*. Dicapai pada 2021-02-14.
Bagi filem bertajuk sama, lihat Deep Throat (filem).
Mark Felt, juga dikenali sebagai "Deep Throat".
**Deep Throat** (istilah bahasa Inggeris yang bermaksud "suara dalam") ialah pseudonim yang diberikan pada sumber rahsia yang membocorkan maklumat mengenai penglibatan pemerintahan Presiden Amerika Syarikat pada masa itu, Richard Nixon, dalam peristiwa yang kemudian dikenali sebagai Watergate.

Deep Throat ialah sumber penting bagi wartawan harian *Washington Post*, Bob Woodward dan Carl Bernstein, yang menulis bersama siri rencana mengenai skandal yang menyimpulkan secara langsung bahawa pemerintahan Nixon terlibat di dalamnya. Skandal itu kemudian memaksa Presiden Nixon melepaskan jawatannya, sekaligus hukuman penjara untuk Ketua Kakitangan Rumah Putih, H. R. Haldeman, G. Gordon Liddy, Charles Colson, dan penasihat presiden John Ehrlichman. Cerita mengenai skandal yang kemudian diterbitkan sebagai buku "All The President's Men" (Lelaki Pendukung Presiden) kemudian diterbitkan sebagai filem yang dilakonkan oleh Dustin Hoffman dan Robert Redford. apabila Deep Throat ingin bertemu Woodward, beliau menyemak halaman 20 akhbar *The New York Times* yang dihantar ke rumahnya, dan apabila Woodward ingin bertemu Deep Throat, wartawan itu mengubah kedudukan pasu bunga di jendela pangsapurinya.

Selama 30 tahun identiti Deep Throat tetap misteri. Pada 31 Mei 2005, W. Mark Felt, bekas pengarah Biro Penyiasatan Persekutuan (FBI) (1971-1973), mengaku dirinya sebagai Deep Throat.

Rujukan
-------

1. 1 2  Skandal yang menumbangkan Presiden Nixon
2. ↑  (Inggeris)Washington Post: FBI’s No. 2 Was ‘Deep Throat’: Mark Felt Ends 30-Year Mystery of The Post’s Watergate Source

Pautan luar
-----------

* Ann Coulter (June 8, 2005), "Woodward does Washington".
* "In the Prelude to Publication, Intrigue Worthy of Deep Throat", a June 2, 2005 article from *The New York Times*
* Special Reports page on Deep Throat from *The Washington Post*
* Former FBI agent says 3 FBI officials helped W. Mark Felt leak information about Watergate probe to the press, a June 5, 2005 article from the Albany *Times-Union*
***A Far Off Place*** (bahasa Melayu harafiah ***Tempat Jauh***) ialah sebuah filem berbahasa Inggeris yang mula ditayangkan pada tahun 1993. 

Filem A Far Off Place ini telah dihasilkan di bawah arahan pengarah Mikael Salomon.

Pelakon
-------

Filem ini turut disertai oleh beberapa orang pelakon terkenal, antaranya adalah Reese Witherspoon, Ethan Embry, Jack Thompson

Ringkasan
---------

Nonni yang lucu pintar dan budak bandar Harry yang sombong adalah satu-satunya untuk terselamat pembunuhan beramai-ramai satu sekumpulan pemburu haram di sebuah ladang terpencil di savana. Sekarang pembunuh kejam memburu mereka sebagai satu-satunya saksi. Tanpa satu cara pengangkutan, satu-satunya cara untuk melarikan diri adalah untuk berjalan sepanjang 1,250 batu (2,000 km) padang pasir Kalahari dengan bantuan Afrika Bushmen Xhabbo. Dalam perjalanan berbulan lamanya di hadapan, mereka bukan sahaja menjadi kawan baik disebalik perbezaan mereka, tetapi juga sedar bahawa setiap seorang daripada mereka mempunyai kekuatan dan kemahiran yang diperlukan untuk terus hidup.

Rujukan
-------

Pautan luar
-----------

* Tapak web rasmi
* *A Far Off Place*  di Pangkalan Data Filem Internet (IMDb)
* *A Far Off Place* di Rotten Tomatoes
**Balestier** (Cina: 马里士他) ialah sub zon yang terletak di kawasan perancangan Novena di Wilayah Tengah Singapura. Jalan utama, Jalan Balestier, menghubungkan Jalan Thomson ke Jalan Serangoon dan jalan itu diteruskan sebagai Jalan Lavender. Kawasan ini ialah rumah kepada deretan rumah kedai, seperti rumah kedai Sim Kwong Ho, rumah kedai Balestier Art Deco, 412-418 Balestier Road, dan 601-639 Balestier Road, pangsapuri bertingkat rendah dan bangunan komersial serta pusat beli-belah yang dikenali sebagai Shaw Plaza. Bagaimanapun, Shaw Plaza telah ditutup dan sedang dalam pembinaan. Balestier juga mempunyai pusat membeli-belah lain, Zhongshan Mall. Terdapat beberapa kedai lampu dan elektrik di sepanjang Jalan Balestier, yang juga menempatkan Kelab Sukan Ceylon dan Persatuan India. Kawasan itu terkenal dengan makanan seperti bak kut teh dan nasi ayam. Di kawasan itu, terdapat beberapa pangsapuri, kondominium dan hotel bajet.

Pautan luar
-----------

* Balestier : A Heritage Trail by the Central Singapore Community Development Council. PDF guide here.
**Anglofilia** (*Anglophilia*) atau "pemujaan Inggeris" ialah orang yang menyukai kebudayaan England dan England secara amnya. Antonimnya ialah Anglofobia (*Anglophobia*).

Mengikut *Oxford English Dictionary*, perkataan ini datangnya daripada bahasa Perancis, dan pada akhirnya daripada Latin *Anglus* "British"/"Inggeris" + Greek Kuno *φίλος* - philos, "kawan"). Ia memberikan penggunaan pertama berlaku pada 1867, di mana jurnal *Revue des deux mondes* diperikan sebagai "jurnal betul-betul Anglofilia".

Dalam sesetengah kes, anglofilia mewakili keutamaan seseorang individu terhadap kebudayaan Inggeris melebihi kebudayaan sendiri; kepercayaan bahawa budaya British lebih unggul; atau penghargaan terhadap sejarah British. Di samping pemuja Inggeris yang tertarik kepada budaya 'tradisional' Inggeris (e.g. Shakespeare, Jane Austen, Dr. Johnson, Gilbert dan Sullivan), terdapat juga pemuja Inggeris yang menyukai muzik pop dan rock daripada Britain, berita British, kereta British, dan kebudayaan sezaman secara amnya. Kesukaan terhadap raja British, birokrasi British serta nostalgia Empayar British boleh juga dianggap sebagai Anglofilia.

Pemuja Inggeris dari Amerika mungkin menggunakan ejaan Inggeris Britain sebagai ganti ejaan Inggeris Amerika Syarikat, seperti *aeroplane* berbanding *airplane*, *colour* berbanding *color*, *grey* berbanding *gray*, *centre* berbanding *center*, dan *mum* berbanding *mom*. Seorang pemuja Inggeris dari Amerika yang terkenal adalah Douglas Fairbanks Jr.

Istilah ini biasanya tidak dikaitkan dengan rakyat negara-negara Komanwel (bekas Empayar British), walaupun negara-negara ini mempunyai banyak persamaan kebudayaan dan sejarah dengan United Kingdom. Kadang-kala, ia juga digunakan untuk memerikan kesetiaan kepada kebudayaan "Anglosfera" seluruhnya seperti Amerika Syarikat, Kanada (kecuali Quebec), Australia dan New Zealand.

Lihat juga
----------

* Kebudayaan England
* Anglofobia

Rujukan
-------

1. ↑  "The American Heritage Dictionary of the English Language: Fourth Edition.2000". Diarkibkan daripada yang asal pada 2008-12-05. Dicapai pada 2009-10-23.
2. ↑  Dictionary.com: anglophile
3. ↑  "Anglophilia", n. "The Oxford English Dictionary. 2nd ed. 1989. OED Online. Oxford University Press. 4 Apr. 2000 <>.

Bibliografi
-----------

* Ian Buruma, *Anglomania: a European Love Affair* (Random House, 1999 in the US), or *Voltaire's Coconuts, or Anglomania in Europe* (Weidenfeld & Nicolson, 1999 in the UK).
* Time magazine review of *Anglomania*

Pautan luar
-----------

* Anglotopia - Anglophile Blog
* Anglophenia - Anglophile Blog from BBC America

Templat:Cultural appreciation
***A Leader’s Legacy: Tun Abdul Razak*** ialah sebuah rancangan dokumentari khas yang diterbitkan oleh Dosfellas dan Perbadanan Kemajuan Filem Nasional (FINAS) untuk siaran di National Geographic Channel. Dokumentari selama sejam ini menyingkap kehidupan dan kerjaya Perdana Menteri Malaysia kedua, Tun Abdul Razak dan sumbangannya kepada Malaysia. Ia ditayangkan di saluran National Geographic Channel (Saluran 552 Astro) pada 31 Ogos 2010 sempena ulang tahun kemerdekaan Malaysia ke-53.

Gambaran keseluruhan
--------------------

*A Leader's Legacy: Tun Abdul Razak* ialah dokumentari terbitan bersama dengan Kementerian Penerangan, Komunikasi dan Kebudayaan dan Perbadanan Kemajuan Filem Nasional Malaysia (Finas), dengan kerjasama Astro, ia diarahkan oleh Ong dan diterbitkan oleh Lina Teoh. Ia turut menampilkan wawancara dengan Perdana Menteri Datuk Seri Najib Razak, anak sulung Abdul Razak, bekas Perdana Menteri Tun Dr Mahathir Mohamad, bekas timbalan perdana menteri Tun Musa Hitam dan bekas menteri kewangan Tan Sri Tengku Razaleigh Hamzah di kalangan tokoh-tokoh lain yang pernah bekerja dengan Abdul Razak.

Lihat juga
----------

* Abdul Razak Hussein

Rujukan
-------

1. ↑  National Geographic Channel premieres documentary on Malaysia’s second PM Adobo Magazine (24 Ogos 2010). Dicapai pada 10 April 2017.
2. ↑  National Geographic Channel salutes Malaysia’s 53rd Independence Day with the special premiere of A Leader’s Legacy: Tun Abdul Razak Television Asia Plus (24 Ogos 2010). Dicapai pada 10 April 2017.
3. ↑  Kisah Tun Razak di Astro pada 24 Ogos *Malaysiakini* (14 Ogos 2010). Dicapai pada 10 April 2017.
4. ↑  Ong Han Sean (24 Ogos 2010). National Geographic documentary on Tun Razak *The Star Online*. Dicapai pada 10 April 2017.

Pautan luar
-----------

* A Leader's Legacy: Tun Abdul Razak di YouTube
**Angkringan** ialah sejenis warung tolak yang menjual berbagai-bagai jenis makanan serta minuman dan yang biasa terdapat di setiap persimpangan jalan di Jawa Tengah dan Yogyakarta. Perkataan ini berasal daripada bahasa Jawa,  *'Angkring'* ,  yang membawa pengertian "duduk santai".

Warung angkringan yang biasanya ditutup dengan kain terpal plastik biasanya menampung sekitar lapan orang pelanggan. Beroperasi mulai waktu petang setiap hari, ia diterangi dengan lampu minyak tanah, dibantu juga oleh lampu isyarat. 

Makanan yang dijual merangkumi nasi kucing, gorengan, sate usus (ayam), sate telur puyuh, krepek, dan lain-lain lagi. Minuman yang dijual juga beraneka jenis seperti teh, kopi, air jeruk, minuman halia, dan susu. Semua dijual pada harga yang sangat murah.

Meskipun harganya murah, namun pelanggan warung ini sangat berbeza-beza, mulai dari tukang beca, tukang bangunan, pekerja pejabat, mahasiswa, seniman, bahkan hingga pegawai dan eksekutif. Antara pembeli dan penjual sering terlihat perbualan-perbualan yang santai dalam suasana yang penuh kekeluargaan. 

Angkringan juga terkenal sebagai tempat yang egalitarian kerana berbagai-bagai pelanggan yang datang tanpa membeza-bezakan strata sosial mereka. Mereka menikmati makanan sambil bebas berbual-bual sehingga larut malam — meskipun tak saling kenal — tentang berbagai-bagai topik, termasuk juga kekadangnya topik-topik yang serius. Harganya yang murah dan tempatnya yang santai membuat angkringan amat popular di pusat-pusat bandar sebagai tempat-tempat persinggahan untuk berselera atau sekadar untuk bersantai.

Pautan luar
-----------

* Laman web *YogYes.com* : Angkringan Lik Man

|  |  |
| --- | --- |
|  | Wikimedia Commons mempunyai media berkaitan ***Angkringan*** |
Dewi Mesir Neith - berhiaskan lambang-lambang kepahlawanannya, iaitu anak panah bersilang dan perisai di kepalanya, serta lambang ankh dan angkus Mesir.
Membajak dengan lembu. Lukisan miniatur dalam manuskrip awal abad ke-16 yang disimpan di British Museum. Pembajak di tengah gambar kelihatan mengangkat sebatang angkus. Seekor lembu kelihatan bertindak balas kepada sentuhan angkus. Perhatikan pacak di hujung angkus itu.
**Angkus**, **angkusa** atau **kusa** ialah sejenis alat pertanian tradisional yang digunakan untuk membimbing ternakan, khususnya lembu, yang menarik bajak atau pedati; atau menghimpunkan kawanan lembu. Angkus merupakan sejenis batang kayu panjang yang berhujung pacak, juga bergelar penujah lembu. Walaupun ramai yang kurang mengenali angkus masa kini, namun alat ini pernah laris digunakan di seluruh dunia. Angkus juga terdapat sebagai unsur ikonografi dalam apa jua bentuk, seperti dalam pegangan dewi Mesir Neith, dan 'ankusha' (Sanskrit) atau "angkus gajah" di tangan dewa Hindu Ganesha. Menurut kitab Bible, Hakim-Hakim 3:31, Shamgar ben Anath membunuh 600 orang Filistin dengan sebatang angkus.

Dalam abjad rumi, huruf **L** berasal dari lambang tongkat berkelok atau angkus dalam bahasa Semitik yang mewakili bunyi /l/. Barangkalinya huruf ini berasaskan hieroglif Mesir yang diguna suai oleh kaum Semitik untuk tujuan membentuk abjad.

Lihat juga
----------

* Crosier

Rujukan
-------

* Goading @ TheFreeDictionary
**Dasar monetari** (juga dikenali sebagai **dasar kewangan**) adalah suatu dasar yang diterapkan oleh pihak berkuasa monetari atau bank pusat sesebuah negara atau wilayah untuk mengawal kadar faedah bagi pinjaman jangka pendek atau penawaran wang. Dasar ini merupakan salah satu langkah yang selalunya digunakan bagi mengurangkan inflasi, serta memastikan kestabilan harga dan kepercayaan umum terhadap nilai dan kestabilan mata wang negara.

Sejarah
-------

Untuk berkurun lamanya, terdapat hanya dua bentuk dasar monetari iaitu mengubah suai syiling atau mencetak wang kertas. Kadar faedah, walaupun kini dianggap sebagai sebahagian daripada bidang kuasa monetari, secara amnya tidak diselaraskan dengan bentuk dasar monetari yang lain pada waktu itu. Dasar monetari dianggap sebagai suatu keputusan eksekutif dan secara umumnya dilaksanakan oleh pihak berkuasa dengan seignioraj (kuasa untuk duit syiling). Dengan kemunculan rangkaian perdagangan yang lebih besar, muncul pula keupayaan untuk menentukan nilai mata wang dari segi emas atau perak serta harga mata wang tempatan dari segi mata wang asing. Harga rasmi ini boleh dikuatkuasakan oleh undang-undang, walaupun ia berbeza daripada harga pasaran.

Rujukan
-------

1. ↑  Jahan, Sarwat. "Inflation Targeting: Holding the Line" (dalam bahasa Inggeris). International Monetary Funds, Finance & Development. Dicapai pada 28 Disember 2014.
2. ↑  "Monetary Policy" (dalam bahasa Inggeris). Lembaga Rizab Persekutuan. 3 Januari 2006.
3. ↑  Levy Yeyati, Eduardo; Sturzenegger, Federico (2010). "Monetary and Exchange Rate Policies". *Handbooks in Economics*. Handbook of Development Economics (dalam bahasa Inggeris). **5**. m/s. 4215–4281. doi:10.1016/B978-0-444-52944-2.00002-1. ISBN 9780444529442.

Bacaan lanjut
-------------

* Tobin, James (2008). "Monetary Policy". Dalam David R. Henderson (penyunting). *Concise Encyclopedia of Economics* (dalam bahasa Inggeris) (ed. ke-2). Indianapolis: Perpustakaan Ekonomi dan Kebebasan. ISBN 978-0865976658. OCLC 237794267.
* Mankiw, N. Gregory; Ricardo, Reis (2018). "Friedman's Presidential Address in the Evolution of Macroeconomic Thought". *Journal of Economic Perspectives* (dalam bahasa Inggeris). **32** (1): 81–96. doi:10.3386/w24043.

| Kawalan kewibawaan Sunting ini di Wikidata |
| --- |
| Perpustakaan negara | 
* Sepanyol
* Perancis (data)
* Jerman
* Israel
* Amerika Syarikat
* Jepun
* Republik Czech

 |
| Lain-lain | 
* Arkib Negara (A.S.)

 |